МРБнинг собиқ раҳбари Сергей Лавровнинг электрон почтасига кириш учун барча нарсага тайёрлигини тан олди\n08:39 / 29.02.2016\nМарказий разведка бошқармасининг собиқ раҳбари Майкл Хейден CNN телеканалига берган интервьюсида Хиллари Клинтонга тегишли электрон почта билан боғлиқ можарога изоҳ бериш давомида Россия ташқи ишлар вазири даражасидаги одамларнинг электрон ёзишмаларига киришга муваффақ бўлишдан жуда мамнун бўлишини тан олди. Бу ҳақда РИА “Новости” ахборот агентлиги маълум қилди.\n"Агар менга кимдир Сергей Лавров ёки унинг мавқеидаги бирор одам ҳимояланмаган шахсий почта қутисидан фойдаланишини айтганда, мен унга кириш учун барча имкони бор нарсани амалга оширган бўлардим", деб айтди Хейден.\nХейден "ҳаттоки махфий бўлмаган маълумотдан ҳам кўп нарсани билиб олиш мумкинлигини" таъкидлаб ўтди.\n"Мен Россия Ташқи ишлар вазирлигига нисбатан қандайдир ҳаракатлар амалга оширганмиз, деб айтмоқчи эмасман. Мен шунчаки, Хиллари Клинтон давлат котиби сифатида хорижий разведкалар учун нишон бўлиб ҳисобланишини айтмоқчиман", деб қўшимча қилди Хейден.\n2015 йил мартда Клинтон ишчи ёзишмалар учун ўзининг шахсий электрон почтасидан фойдалангани маълум бўлганди, бу эса АҚШ федерал қонуни томонидан ўрнатилган талабларни бузган бўлиши мумкин.


Йигирмата давлат Россия вакцинасига навбат олиб қўйишди - Zamin.uz\n10:30 / 14.08.2020\nМосква коронавирусга қарши Россия вакцинасини қўллаш масалалари бўйича Жаҳон соғлиқни сақлаш ташкилоти билан яқин алоқада бўлиб турибди. Ҳозирда 20 дан ортиқ мамлакат вакцинага қизиқиш билдирган, дейди РФ ТИВ расмий вакили Мария Захарова.\n«Биз COVID-19га қарши вакцинани ишлаб чиқиш ва келгусида қўллаш бўйича Жаҳон соғлиқни сақлаш ташкилоти билан яқин алоқани қўллаб-қувватлаймиз. Маълумки, Россия дунёда биринчи бўлиб россиялик олимлар томонидан ишлаб чиқилган COVID-19га қарши вакцинани рўйхатга олди. Шуни айтмоқчиманки, 20 дан ортиқ мамлакат унга амалий қизиқиш билдирган», — деди Захарова брифингда.\nСешанба куни Россия COVID-19га қарши дунёдаги биринчи вакцинани рўйхатга олганини эълон қилди. «Спутник V» деб аталган вакцина барча зарур текширувлардан ўтган ва мустаҳкам иммунитет ҳосил қилади. «Замин» янгиликларини «Вконтакти»да кузатиб боринг\nРоссия ўз вакцинасига эга илк мамлакат бўлишга яқин\n3-08-2020, 23:23, Дунё\n2-08-2020, 08:50, Дунё\nКоронавирусга қарши вакцинани шифокорлар ўз танасида синаб кўрадиган бўлишади\n7-07-2020, 09:00, Дунё\nКеча, 07:36, Спорт


Сайловолди вазифалар белгилаб олинди | "Адолат" СДП\nСайловолди вазифалар белгилаб олинди\nЖорий йилнинг 14 ноябрь куни Халқаро матбуот маркази Навоий вилоят бўлимида Ўзбекистон “Адолат” СДП Навоий вилоят Кенгаши томонидан “Сиёсий партияларнинг ишончли вакиллари ва кузатувчилари: мақсад ва вазифалар” мавзусида семинар ўтказилди.\nСеминарда Ўзбекистон Республикаси Қонунчилик палатасига, вилоят, туман ва шаҳар Кенгашларига бўлиб ўтадиган сайловларда номзодларнинг ишончли вакиллари ва кузатувчилари, партиянинг туман ва шаҳар Кенгашлари раислари, партия фаоллари ҳамда ОАВ вакиллари иштирок этишди.\nТадбирдан кўзланган асосий мақсад партия томонидан сайлов кампанияси даврида амалга оширилган ишлар, номзодларнинг ишончли вакиллари ва кузатувчиларининг мақсад ва вазифалари, партиянинг сайловолди дастури тўғрисида иштирокчилар билимларини мустаҳкамлашдан иборат бўлди.\nСеминар давомида таъкидланганидек, партиянинг вилоят ташкилоти сўнгги уч йилдан ортиқ вақт мобайнида ўтаётган ҳар бир кунимиз мамлакатимиз ва халқимиз ҳаётида муҳим воқеаларга, туб янгиланишларга бой бўлмоқда. Хусусан, партия аъзолари сони 2016 йилда 13 минг нафар атрофида бўлган бўлса, бугунги кунда 40 минг нафардан ортиқни ташкил этиб, улар 650дан зиёд бошланғич партия ташкилотларига бирлашган улкан кучга айланган. Шунингдек, 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси асосида эришилаётган натижалар салмоғи йил сайин ошиб бормоқда. Шу қаторда партия томонидан бу борада ўзининг дастурий мақсад ва вазифаларини ишлаб чиқишда ана шу жиҳатларга алоҳида эътибор қаратилаётганлиги маълум қилинди.\nЯнгиланаётган Ўзбекистондаги янги сайлов жараёни биз учун катта синов ва масъулиятдир. Жорий сайловларга Ўзбекистон “Адолат” СДП пухта ҳозирлик кўрмоқда, айниқса, париянинг сайловолди дастурини ишлаб чиқишга алоҳида эътибор берилди. Партиянинг 2 ноябрь куни ўтган Қурултойида сайловолди дастури тасдиқланди.\nБундан ташқари, партия томонидан халқ депутатлари вилоят, туман ва шаҳар Кенгашлари кўрсатган номзодлар рўйхати тегишли сайлов комиссияларига тақдим этилди. Бу борада номзодларнинг сифат таркибига алоҳида эътиборга моликдир. Жумладан, халқ депутатлари вилоят Кенгашига сайлов ўтказувчи 60 та округга 60 нафар номзод тақдим этилиб, уларнинг 25 (42%) нафарини аёллар, қолган 35 нафарини (58%) эркаклар ташкил этмоқда. Соҳалар кесимида эса энг кўпи таълим соҳаси вакиллари - 22 нафар (36,6%), тиббиёт соҳаси вакиллари - 8 нафар (13,3%)ни ташкил этмоқда. Шунингдек, 8 нафари (13,3%) 30 ёшгача бўлган ёшлардан иборат.\nШу билан бирга, халқ депутатлари туман ва шаҳар Кенгашларига партия томонидан 285 та сайлов округининг барчасига ўз номзодларини тақдим этишди. Номзодларнинг 131 нафари (45,9%)ни аёллар, 154 нафари (54%) эркаклардан иборат. Мазкур номзодларнинг соҳалар кесимида қаралганда 16 нафари (5,6%)ни тадбиркорлар, 40 нафари (14%)ни тиббиёт соҳаси вакилларини, энг кўпи - 102 нафари (35,7%) таълим соҳаси вакилларини ташкил этмоқда. Шунингдек, ҳар бир сайлов участкасига ўзларининг кузатувчилари ҳамда ваколатли вакиллари партиянинг фаол аъзолари орасидан саралаб, бириктирилди.\nУмуман олганда, қизғин кечаётган жорий йилги сайловларга партия ҳар томонлама муносиб ҳозирлик кўрди ҳамда олдинги йилларга нисбатан кўп овоз олишга астойдил бел боғлаган.\nНавоий вилоят Кенгаши


Мирмуҳсин Шермуҳамедов (1895-1929) — www.ziyouz.uz\nБош саҳифа Ўзбек зиёлилариМирмуҳсин Шермуҳамедов (1895-1929)\nМирмуҳсин (тахаллуси; асл исм-шарифи Шермуҳамедов Мирмуҳсин) (1895 — Тошкент — 1929.4.8) — журналист, ёзувчи. Ўзбек матбуотининг асосчиларидан бири.\n1916—17 йилларда Уфадаги «Олия» мадрасасида ўқиган. 1917 йили Тошкентга қайтган. 1917 йили Февраль инқилоби муносабати билан «Турон» газетасига ёзган «Тарихий икки воқеа» мақоласи катта жанжалга сабаб булган. Себзор қозикалони ҳукми билан Мирмуҳсинга ўлим жазоси берилади. Лекин бу ҳукм қамоқ жазоси билан алмаштирилади. Мирмуҳсин қамоқдан қочиб, Уфага кетади. Фуқаролар уруши бошланиб кетгач, Мирмуҳсин Шарқий фронтнинг 1—5-армиялари сиёсий бўлимида жангчи-журналист сифатида хизмат қилади.\n1920 йилнинг бошларида Тошкентга кайтиб, дастлаб «Иштирокиюн», сўнг «Қизил байроқ», «Туркистон» ва бошқа газеталарда муҳаррирлик қилади.\nМирмуҳсиннинг ҳозирча маълум шеърлари 700 мисра атрофида. Бундан ташқари, у ҳикоялар, мақолалар ёзган. «Бефарзанд Очилдибой» (1914) номли биринчи ўзбек романи муаллифи.\nАдиб илм-маърифат орқали ҳамма одамлар бахтли, ҳаёт эса фаровон бўлишига астойдил ишонади, «авом»ни илм олишга даъват этади («Миллий адабиёт», «Аҳволи одамдин бир намуна», «Адабиёт» ва б.). Халқнинг оғир ва машаққатли, фожиага туда турмушини тасвирлайди («Ашъор», «Бизни»).\nМирмуҳсиннинг «Йигирманчи асрда Туркистон бобой», «Зиндон» (1914) каби ҳикояларида тараққиётдан орқада қолган Туркистон қиёфаси, идора усулига оид карашлари баён этилган. У инқилобнинг дастлабки йилларида шуроларга ишонган, улар тарафида туриб курашган эди. Бироқ, шовинизмнинг «йўқсуллик» рангига буялиб, янада кескинроқ тус олгани, миллийдиний қадриятларнинг оёқости қилингани Мирмуҳсин умидларини пучга чиқарди. Мақолаларидаги қувонч ва кўтаринки руҳ йўқолиб, умидсизлик кучайиб борди, алданганини чуқур ҳис этди ва булар охир-оқибатда ҳаётининг бевақт, фожиали якунланишига олиб келди.\n← Аввалги Аввалги Муҳаммадамин Фахриддинов (1894-1941)\nКейинги → Кейинги: Шокиржон Раҳимий (1898-1938)


АҚШ элчихонаси Муҳаммад Бекжонни туғилган куни билан табриклади - BBC News O'zbek\nАҚШ элчихонаси Муҳаммад Бекжонни туғилган куни билан табриклади\nФото муаллифлик ҳуқуқи Human Rights Watch\nImage caption Муҳаммад Бекжон дунёдаги энг узоқ муддат қамоқда қолаётган журналист ҳисобланади\nЭлчихонанинг Фэйсбукдаги расмий саҳифасида эълон қилинган табрикда 2 октябр куни 62 ёшини қаршилаган Муҳаммад Бекжон "шубҳали айбловлар" билан қамоққа ташлангани айтилади.\n"Биз сўзини рўйи-рост айтадиган журналист ва сиёсий фаол Муҳаммад Бекжоновнинг 62 ёшини нишонлаймиз.\nЖаноб Бекжонов «Эрк» газетасининг собиқ муҳаррири сифатида конституциявий тузумни ағдаришга уриниш деган шубҳали айбловлар билан 15 август 1999 йили озодликдан маҳрум этилган эди. Унинг қамоқ ҳукми йиллик амнистияга мувофиқ 2003 йилнинг декабр ойида қисқартирилган ва у 2012 йилнинг апрел ойида озод қилиниши керак эди. Бироқ 2012 йилнинг январида унинг қамоқ ҳукми қўшимча беш йилга узайтирилган бунга, айтилишича, унинг қамоқхона ички тартибини бузганлиги сабаб бўлган экан. Халқаро ташкилотлар ҳамда кўплаб ҳукуматлар ва парламентлар аъзолари қайта-қайта унинг озод қилишга чақирганлар.\nТуғилган куни муносабати билан биз жаноб Бекжоновга мустаҳкам соғлик, руҳий қувват ва узоқ умр тилаймиз.\nТуғилган кунингиз муборак бўлсин, Муҳаммад ака!", дейилади АҚШ элчихонаси якшанба куни эълон қилган табрикда.\nБу АҚШ расмийларининг Президент Ислом Каримов вафотидан сўнг Ўзбекистондаги инсон ҳақлари борасида қилган биринчи баёнотидир.\nЎтмишда Қўшма Штатларнинг юқори мартабали дипломатлари ўзбек расмийлари билан ёпиқ эшиклар ортидаги музокараларда қамоқхоналардаги сиёсий маҳбусларни озод этиш ва мамлакатдаги инсон ҳақларининг аҳволини яхшилашга мунтазам ундаб келганликларини айтишган.\nХалқаро инсон ҳақлари ташкилотлари Вашингтонни марҳум президент Ислом Каримов билан террорга қарши урушдаги ҳамкорлигини танқид қилиб келганлар.\nХориждаги ўзбек фуқаро жамияти фаоллари Ўзбекистондаги янги ҳокимиятни қамоқдаги сиёсий маҳбусларни озод қилишга чақиришган, аммо ҳозиргача расмийлар Каримов даврида қамоққа ташланган фаолларнинг озод қилиниши ёки қилинмаслигига доир бирон ишора бермаганлар.\nЎтган ҳафта Варшавада ўтган Оврўпада Хавфсизлик ва Ҳамкорлик Ташкилотининг анжуманида ўзбек ҳукумат ҳайъати раҳбари Акмал Саидовнинг чиқиши аввалгиларидан фарқ қилмаган.\nЖаноб Саидов мамлакатда инсон ҳақлари ҳимоялангани ва сиёсий эркинликлар тўла таъминланганини айтган.\nПариждаги "Чегара билмас мухбирлар" ташкилотига кўра, 62 ёшли Муҳаммад Бекжон дунёдаги энг узоқ муддат қамоқда қолаётган журналист ҳисобланади.\nУ мухолифатдаги "Эрк" демократик партияси раҳбари Муҳаммад Солиҳнинг укаси ва "Эрк" рўзномасининг собиқ бош муҳарриридир.\nБекжон 1999 йилдаги Тошкент портлашлари ортидан Киевдаги уйидан ўғирлаб кетилган ва портлашларга алоқадорликда айбдор, деб топилиб, 15 йилга озодликдан маҳрум этилганди.\nФото муаллифлик ҳуқуқи Ezgulik\nImage caption Аввалроқ фаоллар Зарафшон қамоқхонасида Бекжон билан учрашганлар\nУ 2012 йил февралида озодликка чиқарилиши керак эди, аммо муддати тугашига бир ой қолганида қамоқхона маъмуриятига бўйсунмаслик айби билан яна 4 йилу 8 ойга маҳкум этилган.\nШу йилнинг 20 июл куни Навоий вилоятининг Зарафшон шаҳридаги қамоқхонада Муҳаммад Бекжон билан учрашган ҳуқуқ фаоллари Васила Иноятова ҳамда Абдураҳмон Ташановлар Бекжоннинг соғлиги қониқарли аҳволда экани, аммо яқинларидан хат-хабар ололмаётганидан шикоят қилганини айтишган.\nФаолларга Бекжон билан учрашишга изн берган жазони ижро этиш расмийлари Муҳаммад Бекжон навбатдаги қамоқ муддати сўнггида озодликка чиқарилиш ёки чиқарилмаслигига ойдинлик киритишмаган.\nЎзбекистонда жазо муддатларини турли важлар билан узайтириш сиёсий маҳбусларга нисбатан кенг қўлланадиган тажриба ҳисобланади.\n2014 йилда Муҳаммад Бекжонни қамоқда кўрган аёли уни таний олмаганини айтган.\n"Кўзларида умид бутунлай сўнган. Ҳаёт-мамот учун курашаяпти", - деб айтган Нина Бекжонова.\n1999 йил августида Тошкентда ўтган маҳкамада Муҳаммад Бекжон айбларга иқрор бўлиш учун қийноққа солинганини айтган.\nЎтган йили Халқаро Амнистия ташкилоти ўзбек ҳукуматини Бекжонга нисбатан қийноқ қўллангани ҳақидаги иддаолар юзасидан холис ва самарали текширув ўтказишга чақирганди.\nВидеолавҳани Би-би-си Ўзбек хизматининг Youtubeдаги каналида томоша қилинг


Илк танишув | Мулоҳаза қила оладиганлар учун.\nОктябрь 7, 2016 от mulohaza в Ҳикоялар // 2 Комментариев\nЛицейдаги уч йиллик ҳаётимиздаги энг яхши ўқитувчилардан бири Қиличевнинг дарсида илк бор!\nЛицейга кириш имтиҳонларига “тайёрлов” курсига қатнаётганимизда ҳам бу ўқитувчи ҳақидаги “жуда қаттиққўл ва талабчан, битта гапинг ёқмаса борми, нақ баҳо ололмайсан, жуда феъли оғир, нечта ўқувчиларни ҳайдаттириб юборган, нечтасини баҳосини қўйиб бермай, курсдан курсга ўтқизмаган” деган қўрқинчли таърифларни эшитган эдик. Албатта, 15-16 ёшлилар учун бу гаплар анча ваҳимали эди ўша пайтларда. Мана биринчи дарс! Қўнғироқ чалиниши билан, боядан бери журнал тўлдираётган устоз шарт ўрнидан туриб, ҳудди минбарда нутқ сўзлаётгандай доска марказига туриб, гап бошлади:\n-Ҳаммаларингга, Ассалому алайкум! Мен Қиличев У… ( Исмларини тўлиқ келтирмадим), ёшим йигирма еттида. Биринчи йил дарс беришим эмас, сиздака ёшларни нечтасини кўриб, ўз чиғириғимдан ўтказганман. Ҳозирча конституция, кейин тарих фанидан сизларга дарс бераман. Олдиндан айтиб қўяй, фақат билимнинг ўзи камлик қилади, энг асосийси одоб! Талабларим қатъий, дарс ўтиш услубим ёқмаса, бемалол бошқа ўқитувчини маъмуриятдан сўрашингиз мумкин. Энди уч қатордан биттадан туриб, ўзингизни таништиринглар!\nУ шундай дея, жойига ўтириб, биринчи қатордаги курсдошимизга туришга имо қилди. Мен биринчи қатор, тўртинчи партада ўтиргандим.\nЧап тарафда дераза қия очилган, тоза ҳаво кириб турарди. Менга гал келгунча ҳали анча бор дедиму, синфхонани кўздан кечира бошладим: бошқа синфхоналаридан деярли фарқ қилмасди. Бир маҳал кўзим дераза пардасига қўниб олган чигирткага тушдию, юрагим шув этди. Юрагимнинг дупури тезлашиб, ўзимга сезиларди, қайта пардага қарамасликка уриндим, қанча ҳаракат қилмай, шабада уни қимирлатса, баттар ваҳима босарди. Ўзи кичиналигимдан ҳашоратларга юрагим йўқ. Ёнимдаги дугонамга чигирткани кўрсатгандим, жойимизни алмаштирайлик таклифимни айтмасимдан, шартта ўрта қатордаги охирги партага ўтириб олди.\nИчимда “мана оқибат” дедиму, уни жойига сурилиб олдим, лекин барибир юрагимда ваҳима — ўтиролмадим. Олдинги партада Аброр ва Нуриддинлар ўтиришарди. Уларга “жой алмашайлик” дея пичирладим: “нега” деяверганларига чигирткани кўрсатгандим, улар мийиғида кулиб қўйишди. Аброр аста ёнимдаги жойга ўтирди, Нуриддин сурилди ва мен унинг жойига — битта олдинга ўтирганимни биламан, “Ей, қиз, туринг ўрнинггиздан” деган устознинг овози келди. Ҳамма менга қараган: Учинчи қаторда ўзини таништираётган курсдошим ҳам бир энсасини қотирди. Мен худди гуноҳ иш қилиб қўйгандек, бошимни бироз эгиб, ўрнимдан турдим.\n-Менга қаранг, сизга одоб-аҳлоқни ўргатишмаганми? Ё дарсдалигингиз эсингизда йўқми, боядан бери бир нималар қиляпсиз? Нима курсдошларингизни ҳурмат қилмайсизми? Устозингизничи? Устознинг гаплари заҳаргина, тешиб ўтди. Ийманибгина “пардада катта чигиртка турган экан, устоз!” десам, жим ўтирган синф хавотирга тушиб, пичир- пичир гаплар шовқинлай бошлади. Устоз “ҳа, шунақами” дейиши билан, Аброр тилга кирди:\nУстоз, мен олиб ташлайми?\n-Ҳа, деди устоз, менга ўтириш ишораси бўлгач, мен ўрнимга маҳкам ўтириб олдим ва ортимда нималар бўлаётганлигига қарамасликка уринардим. Қўрққаним бўлди…\nЧап елкамга нимадир енгил қўнди, қараганимни биламан, ҳалиги дахшатли ҳашарот елкамда турибдида, жон- поним чиқиб кетай деди, овозимни борича чунонан бақирдимки……., бир нималар бўлиб кетди: чинқириқ аралаш “оп таша, оп таша” дейман. Яна йиғлаябман, билмайман қаердан шунча қобилият қисқа сонияларда!?\nЮзимни қўлларим билан беркитиб олганман… Гўё, кўзимни очсам, ўша чигиртка мени еб қўядигандек… Пиқиллаб йиғлаябман, Аброрнинг “олиб ташадим” деган овозини эшитгач, елкамга қарасам, ҳеч нарса йўқ, шунда ҳам ишонмай атрофимга кўз югуртириб чиқдим: қарасам,биринчи, иккинчи қатор парталар бўм- бўш, учинчи қатор олди парталарида 3-4 ўқувчи бор.\nУстозимиз ўрнидан турганча деворга суяниб қолган: ҳавотирда қараб турибди, ҳамма каридорга чиқиб олган: сумка, дафтар китобларни қўлтиқлаганча эшикдан мўралаб турибди. Мен ҳамон ўзимдамасман пиқиллаб, зўрға нафас олябман, атрофимга бир назар ташлаб, яна йиғлашга тушаман… Шу пайт миямга яшин тезлигида, кеча геосиёсат дарсида Аброр билан бир- биримизнинг фикримизни ёқламай тортишганимиз эсимга тушдию, ортимга ўгрилиб, ўзимни йиғидан тўхтатолмай “Атайин устимга отвординг, кеча ўзи аламинг қолиб кетганди, шунинг учун ҳам мен олиб ташлайман” дединг-а? дея гапириб кетдиму… Ҳеч ким, ҳеч нарса кўзимга кўринмаяптида, ўша пайтда. Дарров қизлар атрофимда пайдо бўлишган, мени юпатишга ҳаракат қилишяпди, мен эса ҳеч тинчланай демайман, Аброрни кўрсатиб, бир нималар дейман, қаттиқ қўрқиб кетганлигимни кўрган устоз менга сувлар олиб келтирди, орада ўзи ҳам юрагини ушаб қўяди, ўзи ҳам дори ичиб юбордиёв…\nТанаффусга қўнғироқ чалингунча мен йиғидан тўхтамадим, қолганлар ўзларини қисқагина таништиришди. Дарс тугагач, устоз мен ва Аброрга “сизлар қолинглар” дедида, курсдошимга роса насиҳат қилди. У “Олиб ташламоқчийдим, қўлимдан учиб кетди” дея ўзини оқлайди. Мен чидолмайман, “Алдама, атайин отиб юбординг устимга” дейман. Устоз уни гапиришига қўймайди. “Одам соғлом кўрингани билан лекин юрак нозик бўлади. Шунақа ҳам калтафахмлик қиласанми? Бу қизни юраги ёмон бўлиб,ўлиб қолса, нима бўларди? Ота-онаси нақ умрингни қамоқда чиритардия, сен болани. Қўлингга дипломатларни кўтарволиб шунақа иш қиласанми? Кечирим сўра, шу қиз кечирмагунича хонадан чиқмайсан” — деди. Бечора курсдошим ўшанда роса кечирим сўраганди. Мен эса “ҳеч қачон, ўла-ўлгунимча кечирмайман” дея пиқиллардим. Устоз кейин менга, насиҳат қилди: “Бўлди-да, энди одамми юрагини сиқвордиз, нақ 80 минутдан бери йиғлаяпсиз. Бўлди, сизам кечирдим демагунингизгача кетмайсиз уйингизга” -деди. Шу билан ёлғондан “кечирдим” дедиму, хонадан чиқиб кетдим. Курсдошим ортимдан югуриб чиқиб, “ростан кечирдингми?” деб, хурсанд бўлиб келганди, “ҳеч қачон, эртага дадам келадилар, кўрасан дабдалангни чиқарадилар” деганимни биламан, у яна тарвузи қўлтиғидан тушиб, ортда қолиб кетганди…\nШу-шу ҳамма мен билан эҳтиёт бўлиб муомала қиладиган бўлди, айниқса устоз! Ўшанда устозни юраги сал қолса, ёрилай деган экан. Биринчи танишув куни шунақа унитилмас бўлганди. Ҳозир эсласам кулгудан ўзимни тўхтатолмайман…\nМақола 863 марта ўқилган\t2 Комментариев для Илк танишув\nОктябрь 7, 2016 в 11:41 дп //\nОтветить\tBuni o’qib, litseydagi o’qish davrimga xayolan sayohat qildim…\nOriginal — haqqoniy va hayotiy yozilgan.\nZiyoda opa avtobiografik hikoya uchun rahmat!\nраима раззакбергенова //\nОктябрь 20, 2016 в 5:16 пп //\nОтветить\tСирдарё вилоят гулистон шахар


Автор: admin 0 Комментариев Алеутлар, ақш, европа, катта, мак-Кинли, мамлакат, Секвоя дарахти, тоғ, улкан, энг баланд\nДунёдаги энг баланд дарахтлар қаерда ўсади? Улар – Америка Қўшма Штатларида. АҚШнинг дунёда тутган ўрнини эса мутахассислар кўп жиҳатдан унинг ҳудудида ўсадиган баландлиги 110 метр, баъзиларининг ҳажми 1,5 минг м3 бўлган улкан дарахтлар-секвойяларга қиёслашади. Мамлакат умумий майдонига кўра (9,51 млн. кв.км) дунёда тўртинчи, аҳолисининг сони бўйича эса (311 млн.киши) учинчи ўринда туради.\nАҚШ ҳудуди шимолда Канада (8893 км), жанубда Мексика (3326 км) билан чегарадош. Тинч ва Шимолий Муз океанини ту-таштирувчи, кенглиги 80 км. дан ошадиган Беринг бўғизи мамлакатни Россиядан ажратиб туради. Ғарбда Тинч океани, шаркда Атлантика океани, шимолда (Аляскада) Шимолий Муз океани қирғоқларини ювиб туради. Қирғоқ чизиғининг узунлиги -19924км.\nАҚШ 1776 йилда ташкил топган ва 1787 йилда мамлакат Конституцияси қабул қилинган.\nМамлакат табиати хилма-хил ажойиботларга бой. Рельефини бир нечта алоҳида қисмларга ажратиш мумкин. Жумладан, шарқда Атлантика океани қирғоғи бўйлаб Аппалачи тоғлари тизими чўзилиб кетган. Аппалачидан ғарбда ер юзи бирмунча текисланиб, мамлакатнинг йирик дарёлари оқадиган пасттекисликларга уланиб кетган. Сўнг АҚШнинг прериялар деб аталадиган Буюк текисликлари аста-секин мамлакат ғарбида шимолдан жанубга қараб чўзилиб кетган Кордильера тоғларига уланиб кетади.\nУлкан секвойя дарахти.\nАлясканинг катта қисмини Шимолий Кордильера тоғлари эгаллайди. Гавай штати бир нечта вулқон оролларидан ташкил топган. Мамлакатнинг ғарбий қирғоқлари Тинч океан вулқон-оловли ҳалқасига киради ва бу ерда қатор ҳаракатдаги вулқонлар мавжуд. Мамлакатнинг энг баланд нуқтаси Аляскадаги Мак-Кинли тоғи -6193 метр, энг паст нуқтаси Калифорниядаги Ажал водийси – денгиз сатҳидан 85,5 метр пастда.\nАҚШ ҳудудидаги дарёлар тўртта – Тинч, Атлантика ва Шимолий Муз океани ҳамда берк ҳавза дарёларига бўлинади. Тинч ва Атлантика океани дарёлари ўртасидаги сувайирғич Кордильера тоғларидан ўтган. Шимолий Муз океани ҳавзасига эса фақатгина Аляскадаги бир неча дарёлар киради. Катта ҳавзага кирувчи кўл ва дарёлар берк ҳавзани ташкил этади. Бу ердаги энг йирик кўл – Катта шўр кўлдир.\nМамлакатнинг энг йирик кўллари – Буюк кўллар унинг шимолида жойлашган. Юқори, Гурон, Мичиган, Эри ва Онтарио кўлларининг умумий майдони 245,2 минг кв.км, сув сиғими эса -22,7 минг куб км. Мазкур кўлларнинг барчаси бир-бири билан дарё ва каналлар орқали ўзаро туташган. Мексика қўлтиғига қуйиладиган энг йирик дарё – Миссисипи АҚШдаги энг йирик дарё ҳавзасини ҳосил қилади. Колумбия ва Колорадо – АҚШ ғарбидаги энг йирик дарёлардир. Колорадо дарёси ўз оқими бўйлаб дунёдаги энг йирик ва чуқур дара – Катта Каньонни ҳосил қилган.\nҲудудининг катталиги ва рельефининг хусусиятларига боғлиқ равишда АҚШда турли-туман иқлим турларини кўриш мумкин. Мамлакатнинг 40-параллелдан шимолда жойлашган катта қисми мўътадил иқлим минтақасига киради. Жануброқда субтропик иқлим мавжуд, Гавай ороллари ва Флориданинг жанубида тропик, узоқ Аляскада арктик иқлим устун. Бундан ташқари, Буюк текисликларнинг катта қисмида чўл ва чала чўл, Калифорниянинг баъзи ҳудудларида Ўрта денгиз иқлим тури мавжуд. Мамлакат ҳудудларидаги ҳарорат ўртасидаги фарқ жуда катта. Аляска тундрасида энг паст ҳарорат -62°С кузатилган. Энг юқори ҳарорат +56,7°С Калифорниянинг Ажал водийсида кузатилган. Бу Саҳрои Кабирдаги Ливия чўлида кузатилган дунёдаги энг юқори ҳароратдан 1°С паст.\nЁғинлар бўйича АҚШ ҳудудида баъзи бир рекордларни кузатиш мумкин. Гавай оролларининг баъзи қисмларига 11,5 минг мм ёғин ёғса, Мохаве чўлида 60 мм ёғади. 1998-1999 йилларнинг қишида Вашингтон штатининг баъзи бир тоғ-чанғи курортларида 29 метргача қор ёққан.\nАҚШ ҳудудида аҳоли қадимдан яшайди. Пенсильвания университети олимларининг фикрича, мамлакат ҳудудига илк аҳоли ҳиндуларнинг авлодлари 20-25 минг йил илгари Олтой ўлкасидан Аляска орқали ўтиб келган. XVII асргача, яъни европаликлар ёппасига Америкага кўчиб келгунига қадар, ерли аҳоли – ҳиндулар, шимолда – алеутлар ва эскимослар мамлакат аҳолисининг асосий қисмини ташкил этган.\nҲозирги вақтда Гавай оролларидан ташқари барча штатларда европаликларнинг авлодлари устун. Қадимда аҳолининг асосий қисмини ташкил этган алеутлар, ҳиндулар, эскимосларнинг сони ҳозирда бир фоиз, яъни 3 млн. кишига яқин.\nЕвропадан жуда кўп сонли иммигрантларнинг келиши натижасида, XVIII-XX асрлар давомида аҳоли сони жуда тез кўпайган. 1790 йилда АҚШ ҳудудида 4 млн. киши истиқомат қилган, аҳоли сони XXI асрнинг бошларига келиб 75 баробарга кўпайган. Евро-паликлар аҳолининг учдан икки қисмини, африкаликлар, Лотин Америкаси, Осиё мамлакатларидан келганларнинг авлодлари ва ҳиндулар учдан бир қисмини ташкил этади.\nИирик шаҳарлари Тинч ва Атлантика океани қирғоқлари бўйлаб ҳамда Буюк кўллар атрофида жойлашган. Нью-Йорк, Бостон, Фи-ладельфия, Чикаго, Лос-Анжелес, Сан-Франциско каби шаҳарлар атрофдаги аҳоли пунктлари билан бирга, йирик агломерацияларни ҳосил қилган.\nАҚШ сайёҳларнинг севимли масканидир. Нью-Йоркдаги Озод-лик ҳайкали, Эмпайр Стейт Билдинг осмонўпар биноси, Таймс Сквер, Лос-Анжелесдаги Голливуд, Гавай ороллари, Голден-Гейт-Бридж, Катта Каньон ва Диснейленд сайёҳлар энг кўп ташриф буюрадиган масканлардир. АҚШдаги энг кўзга кўринган табиий ва ижтимоий объектларга бир йилда келадиган сайёҳларнинг сони мамлакат аҳолисининг сонидан бир неча баравар кўп.


Прокурор андижонлик ҳуқуқ ҳимоячисини 4 йилга озодликдан маҳрум қилишни сўради\n28 январ 2021, Тошкент вақти: 07:01\n26 февраль куни жиноят ишлари бўйича Фарғона вилоят, Қува тумани судида давлат айбловчиси “Бирлик” партияси ва Ўзбекистон инсон ҳуқуқлари “Эзгулик” жамиятининг Андижон вилояти бўлими раиси, 51 яшар Мусажон Бобожоновни 4 йилга озодликдан маҳрум қилишни сўради. Бу ҳақда “Озодлик”ка “Эзгулик” жамияти матбуот хизмати хабар қилди.\n“Эзгулик” жамиятига кўра, Мусажон Бобожоновга оид жиноят иши 2017 йилнинг ноябрида Фарғона вилоят ИИБ тергов бошқармаси томонидан қўзғатилиб, шу йилнинг 6 февралида судда кўрила бошлаган. Ҳуқуқ фаоли Ўзбекистон Республикаси Ўзбекистон Республикаси ЖКнинг 244, 1-моддаси 2-қисми (Жамоат хавфсизлиги ва жамоат тартибига таҳдид соладиган материалларни тайёрлаш, сақлаш, тарқатиш ёки намойиш этиш) билан айбланмоқда.\n“2017 йилнинг 6 октябрь куни Мусажон Бобожоновнинг уйига Фарғона шаҳар Ички ишлар бўлими Терроризм ва диний экстремизмга қарши кураш бўлими тезкор вакиллари бўлмиш Жавлонбек ва Акмалжон келиб, 1991 йил Қува туманида туғилган Ўринова Нилуфар Ашурали қизининг компьютер хотирасидан диний радикал адабиётлар топилганини, унинг айнан ҳуқуқ фаолига тегишли эканини айтишади” дейилади “Эзгулик жамияти хабарида.\nМаълум бўлишича, Мусажон Бобожоновнинг Фарғона вилоят ИИБ томонидан мусодара қилинган компьютеридан қирғизистонлик Абдуллоҳ домланинг “Пайғамбарлар тарихи” номли мажмуаси ва унинг ичидан 24 та аудиофайл, шунингдек, “Жаннатга ошиқлар” номли рисола матни топилган. Мазкур асарлар адабиётшуносликка оид суд экспертизаси томонидан диний фундаментал адабиёт сифатида баҳоланган.\n“Мен Тошкент Давлат Шарқшунослик институти ҳамда Қоҳира университетини тамомлаган мутахассисман. Умрим давомида диний радикал адабиётларнинг зарари, муқаддас динимизга салбий таъсири борасида тадқиқотлар олиб бордим. Бу борада «Йўқлик ва Борлиқни оралаб», «Исмга инган ҳукмлар» ва «Лақаб ҳақида», «Жаҳон тиллари тўғрисида» номли китобларим чоп қилинган. Вақтли матбуотда чиқишлар қилиб тураман. Энди ана шу фаолиятимни ўзимга қарши айблов сифатида ишлатишмоқда” дейди Мусажон Бобожонов.\nҲуқуқ фаоли истиқомат қилиб келаётган Андижон вилоят, Марҳамат туман, Юқори Ровот маҳалласи фаоллари судга келиб, унинг айбсизлигига кафил бўлишини айтишган. Жамоатчилик кафиллиги суд томонидан қабул қилинмади.


09:53 11.07.2017 (Янгиланган 09:59 11.07.2017)\nКўрик-танлов бир босқичда Ислом Каримовнинг 80 йиллиги арафасида ўтказилади. Ғолиб махсус диплом ва Ўзбекистон Республикасида белгиланган энг кам иш ҳақининг 100 баробари миқдорида пул мукофоти билан тақдирланади\nTOШКЕНТ, 11 июл — Sputnik. Ўзбекистонда "Ислом Каримов хотирасига бағишланган энг яхши илмий-оммабоп мақола" кўрик-танлови эълон қилинди.\nТанловда иштирок этиш учун 2017 йилнинг 31 декабрига қадар 2016-2017 йилларда республика ҳамда хориж газета ва журналларида чоп этилган, интернет нашрларида берилган материалларни қуйида кўрсатилган манзилга юбориш лозим.\n"Ислом Каримов хотирасига бағишланган энг яхши илмий-оммабоп мақола" кўрик-танлови ғолиби махсус диплом ва Ўзбекистон Республикасида белгиланган энг кам иш ҳақининг 100баробари миқдорида пул мукофоти билан тақдирланади.


Туркияда россиялик элчининг ўлдирилиши юзасидан 13 киши қўлга олинди\n14:59 / 21.12.2016\nРоссиянинг Туркиядаги элчиси Андрей Карловнинг ўлдирилиши юзасидан ўтказилаётган суриштирув ишлари давомида 13 киши ҳибсга олинди. Бу ҳақда Haber 7 телеканали хабар берган.\nУнинг маълумотларига кўра, ҳужум қилган Мевлуд Мерт Олтинтош туғилган Ойдин вилоятида олти киши қўлга олинган. Улар унинг отаси, онаси, синглиси ва бошқа қариндошлари экани айтилмоқда. Измирда ҳам олти нафар фуқаро ҳибсга олинди. Шунингдек, Анқарада адвокат қўлга олинган. Унинг уйида қотил бир муддат яшагани хабар қилинди.\nУшбу шахслардан баъзилари хавфсизлик Бошқармасига кўрсатма бериш учун олиб кетилган. Бошқалар эса пойтахтга полиция ҳамроҳлигида кейинроқ олиб келинади.\nЭслатиб ўтамиз, РФ элчиси Анқарадаги фотокўргазма очилиши вақтида отиб ўлдирилди. Турк ҳукумати хабарига кўра, ҳужум қилган шахс полициячи бўлиб, маҳаллий хавфсизлик кучлари томонидан йўқ қилинган. Россия ташқи ишлар вазирлиги ҳодисани теракт деб атади.\nРоссия Туркия Андрей Карловнинг ўлдирилиши


Ироқ парламенти шартномани маъқуллади\nБугун Ироқ парламенти АҚШ билан эришилган хавфсизлик шартномасини маъқуллади.\nПарламент спикери Маҳмуд ал-Машҳаданий сўзларига кўра, 275 депутатдан 220 нафари хавфсизлик шартномасини қўллаб-қувватлаган. Эндиликда бу шартнома президент кенгаши муҳокамасига юборилади.\nЖорий ой бошида эришилган келишувга мувофиқ АҚШнинг 150 минг кишилик ҳарбий контигенти 2011 йил якунига қадар Ироқдан олиб чиқилиши шарт.\nИроқ Бош вазири Нури ал-Маликий чоршанба куни бу келишув Ироқнинг ўз суверенитетини қайтариб олиши ва мазҳаблараро зўравонликларнинг такрорланмаслигига умид туғдиришини таъкидлаган эди.


Имловий хато — саводсизлик белгиси - Huquq.uz\nИмловий хато — саводсизлик белгиси\nБИР АРИЗАДА ТЎРТТА ХАТО\nБир танишимнинг ўғли юртимиздаги нуфузли университетни тугатиб энергетика мутахассиси дипломини олди. Мутахассислиги бўйича катта бир корхона уни ишга оладиган бўлди. Орадан бир неча ой ўтгандан кейин ўша танишимдан «ўғлингиз ишга тушиб, янги жойга мослашиб кетдими?» деб сўрадим. У эса «йўқ, ишга олишмади, аризасини тўртта имловий хато билан ёзибди, ишга қабул қилаётган ходим зўр мутахассис бўлса ҳам бизга саводсизлар керак эмас дебди» дея гапни қисқа қилди.\nИккинчи мисол: туман газ идорасининг ходими келиб, уйим нинг газ планини кўздан кечирди ва ошхона бошқа жойга кўчирилганини айтиб, планни ўзгартириш лозимлигини айтди. Рози бўлдим. Мен манзилимни айтиб турдим, у ёзиб олиб, нима сабабдан план ўзгартирилиши ҳақида беш-олти қатор тушунтириш ёзди ва менга имзо қўйинг дея узатди. Унинг ёзганларини кўздан кечириб, ҳайрон қолдим. Бир нечта қатор гапда олтита имловий хато қилибди. Мен айтиб турган сўзлар оғзимдан чиққанида қандай эшитилган бўлса, қоғозга шундай ёзиб қўяқолибди.\nУчинчи мисол: қишлоғимиздаги бир маҳаллага иш билан кирдим. Маҳалла раисининг котиби бир қоғозни раиснинг олдига олиб кириб, муҳр босиб, имзо қўйиб беришини айтди. Раис «қўйиб кетинг, бироздан кейин танишиб, қўйиб бераман» дея столининг бир четига қўйди. Кўз югуртирдим, маҳалла фаолларининг бир эр-хотинни яраштира олмагани бўйича судга ёзилган далолатнома экан. Бир бет матнда ғиж-ғиж хато. Бироздан ке йин уни раис олиб, кўз югуртириб чиқди-да, муҳр босишга чоғланди. Шунда мен «ичи тўла имловий хато-ку, тўғрилаб олмайсизларми, тилимизга ҳурматсизлик бўлиб қолади» дедим. Шундан сўнг раис котибини чақириб, «саводинг борми, тўғрилаб ёзмайсанми?» деб далолатномани қайтариб берди. Касбим тақозоси билан судлар чиқарган ҳукмларни, турли идоралар томонидан фуқароларнинг аризаларига ёзилган жавобларни ўқиб, ёқа ушлайман. Нега нуфузли идораларда ишлайдиган ходимлар шунчалик саводсиз бўлиб бораяпти?\nКейинги йилларда ҳаётимиз тубдан ўзгарди. Турмушимиз енгиллашди. Бу, табиийки, тафаккур тарзимизга ҳам таъсир кўрсатди. Нафақат фарзандларимиз, ҳатто ўзимиз ҳам енгил ҳаётга ўргана бошладик. Фикрлашга ундайдиган нарсалардан иложи борича узоқроқ бўлишга ҳаракат қила бошладик. Давлатнинг эртанги тараққиёти, халқнинг маънавияти, болаларимизнинг келажаги, биздан уларга қандай ватан мерос бўлиб қолишини кўп ҳам ўйламаслик одатга айланаяпти. Бунинг таъсирида давраларда маънавият гурунглари йўқолди. Китобхонлик, газетхонликдан туғиладиган баҳслар ўрнини ғийбат, миш-миш ва бўҳтонлар эгаллади.\nБугун йиғин ва гапларда ҳаётимиздаги ўзгаришлар, давлатнинг стратегик йўналишлари ёки бирор диний ва маърифий мавзуни муҳокама қилмаймиз, кимнидир ғийбат қиламиз. Хўш, дунёқарашимиз бунчалик торайиб, фикрларимиз ўтмаслашиб қолишига ким айбдор? Биринчи галда ўзимиз! Юки бор, бадиий қиммати юксак асарларни, фақат мақтов ёзади деган ўйда ижтимоий-сиёсий газета-журналларни ўқимай қўйдик. Миямиздаги бўшлиқни интернетда тарқатилаётган ёлғон-яшиқ хабарлар, мазмунан саёз материаллар эгаллаб олди. Саводимиз ҳам шунга яраша шаклланди. Ҳатто оддий таржимаи ҳолимизни ҳам хатосиз ёза олмайдиган аҳволга тушиб қолдик.\nХиёбонда чамаси 65-70 ёшдаги одамга кўзим тушди. Ўриндиқда газета ўқиб ўтирарди. Бундай ҳолатга анчадан буён дуч келмаган эдим. Илгари кўча-кўйда китоб ё газета кўтарган, ўқиётган одамларни кўп учратардик.\nЭнди эса бу ҳолатни камдан-кам кўраяпмиз. Чунки интернет пайдо бўлди. У худди ўргимчак тўридек онгу шууримизни ўраб олди. Айниқса, ёшлар унинг чангалига тез илинди.\nНАҲОТКИ ҲОКИМ ГАЗЕТА ЎҚИСА!\nБир курсдошим Тошкент вилоятидаги шаҳарлардан бирининг ҳокими билан бир тадбирда суҳбатлашиб қолдим, дея унинг гапларини менга айтиб берди: – Ҳаётимни газета-журналсиз тасаввур қилолмайман. Чунки ёшликдан шунга одатланганман. Ишга келган кунимнинг эртасигаёқ кунлик нашрларни суриштирдим. Афсус! Ҳокимиятда ҳеч ким обуна бўлмаган экан! Сабабини сўрасам, елка қисишди. Биринчи бўлиб ўзим ташаббус кўрсатдим. Оммавий нашрларга обуна расмийлаштирдим.\nҲамма ҳайрон. Ҳатто «Наҳотки ҳоким газета ўқиса! Тайёр интернет турибди-ку!» дея пичирлашганлар ҳам бўлди. Уларга эътибор қилмадим, эътирозсиз ҳам қолдирмадим. Саводхонлик – инсон маънавий дунёсининг гўзаллиги, у газета-журнал ўқиш, тинимсиз китоб мутолаа қилишдан бошланишини эслатдим. Тўғриси, интернет баҳонасида одамлар газетадан узоқлашди. Бунинг салбий оқибати анчагина.\nМутолаа бизга бегона эмас. Эрталаб ишга кириб келишим заҳоти энг биринчи қиладиган ишим газеталарни кўздан кечириш. Очиғи, ижтимоий тармоқлардаги имловий хато, бир ёқлама талқинларни, баъзида нохолис ёндашилган мақолаларни ўқиб, булар оммани чалғитаётгани, саводсизликка бошлаётганини англайман. Илм ва маърифат инсонни ва бутун жамиятни юқори мартабаларга олиб боради. Бунинг акси бўлмиш илмсизлик ва саводсизлик эса инсониятни тубанлик сари етаклайди. Ёзма ҳужжат тилини билмаслик, адабий тил меъёрларига амал қилмаслик оқибатида саводсизлик кучаяди, саводи етарли даражада шаклланмаган кишининг илм соҳаларини чуқур эгаллаши қийин…\nАҳолини ана шундай аянчли аҳволдан қутқариш учун нима қилиш керак? Одамларнинг саводини қайтариш, асрлар давомида шаклланган маънавий бойликларимизни сақлаб қолиш, фаол фуқаролик позициясини шакллантириш учун қандай чоралар қўллаш зарур? Фикримизча, энди ота- оналар масъулиятни ошириши керак.\nЧунки маънавий тарбияни бугун кучайтирмасак, эртага кеч бўлади. Китоб ўқиб, умумий саводхонликни ошириш, руҳиятимизни поклаш орқали бу жараёндаги муаммоларни бартараф этишимиз мумкин. Маънавий етуклик – бирдан бир тўғри йўл! Айниқса, газета-журнал ҳамда бадиий китобларни узлуксиз ўқиш, ёшларда бунга рағбат уйғотиш, назорат қилиш, ўрнак бўлиш ота-оналар, ўқитувчиларнинг бевосита вазифасидир. Хуллас, халқимизга газета, журнал, китоб ўқиш маданиятини қайтариш керак.\nҲар бир хонадонга ҳеч бўлмаса уч-тўртта марказий нашрнинг кириб боришига эришиш лозим. Чунки улар орқали давлатнинг мафкура ва ғояси ўша оилага кириб боради. Бу кундан-кунга урчиётган саводсизликка ҳам барҳам беради. Бугунги кунда аксарият давлат ва тармоқ нашрларида ўзбек тилининг грамматик меъёрларига, стилистикаси ва пунктуацияси қоидаларига қатъий амал қилинади. Битта бўлса ҳам ижтимоий-сиёсий газетага обуна бўлган, бир йилда икки марта китоб сотиб олган хонадонда соғлом маънавий муҳит шаклланади. Оиласи тинч, фарзандлари тарбиясида нуқсон бўлмайди. Буни кўплаб юртдошларимиз мисолида айтиш мумкин, албатта.\nБизга ғўр, онги фисқу фасод билан суғорилган авлод эмас, маънавияти юксак, ҳар томонлама баркамол ёшлар керак. Бунда ҳар битта оилабоши онгли равишда у ёки бу газета-журналга обуна бўлиши, фарзандларини китобга жалб этиши мақсадга мувофиқдир.\nХулоса қиладиган бўлсак, обуна фақат таҳририятларга керак, улар учун тирикчилик манбаи шу-да дейдиганлар қаттиқ янглишади. Чунки матбуот фикрлайдиган, мушоҳада қиладиган маърифий қатлам, кенг жамоатчилик учун ўзига хос муносабатлар майдонидир.


Тиш эмалини тикловчи материал ишлаб чиқилди\n03.06.2018 22:48 0 1728\nКимёгар олимлар тузилиши ва механик хусусиятлари бўйича тиш эмалига жуда ўхшаш материал ишлаб чиқишди. «Life.ru» хабар беришича, ушбу тадқиқот натижалари «Nature Communications» журналида батафсил ёритилган.\nБу материал ёрдамида келгусида эмални тиклаш, тишлар чиришининг олдини олиш мумкинлиги таъкидланган. Бу тўқима ҳароратнинг кескин ўзгаришларига, нордон озиқ-овқат ва ичимликларга бардошлидир.\nАслида емирилган тиш эмалини тиклаш мумкин эмас, бироқ Лондондаги қиролича Мария университети ходимлари ўзлари татбиқ этаётган минераллашган материал тўқималарини ўстириш усули олимларнинг бу йўлдаги келгуси топилмалари сари янги қадам бўлишига ишонишмоқда. Масалан, бу усул билан қаттиқ тўқималарни тиклаш мумкин бўлади.\nЭкспертлар худди организмда тиш эмали ривожланишидагига ўхшаш — кристалларнинг ўсишига сабаб бўлувчи оқсилни топишди. Тадқиқотчилар ўз кашфиётлари негизида бу оқсилдан минерализация жараёнларини бошқаришда фойдаланиш мумкин деб ҳисоблашяпти.\nТаълим 20/12, 11:40\nМаслаҳат 24/11, 21:36\nТишларни ювиш: нонуштадан олдинми ё кейин?


“Юнайтед” Мойес учун "Эвертон"дан кечирим сўради / CHAMPIONAT.asia\n“Юнайтед” Мойес учун "Эвертон"дан кечирим сўради\nАнглия чемпионлари бош мураббийликга Давид Мойесни тайинлашгани сабабли “Эвертон” “Манчестер Юнайтед”дан кечиримни хат орқали олди.\n“Daily Mirror”нинг тасдиқлашича “Юнайтед” Мойесни расман тайинлашидан бир неча ой олдин ҳам келишиб қўйганига ва буни ўтган мавсум тугашига уч хафта қолганида эълон қилишганидан “Эвертон”дагилар норози бўлишган.\nНашриётнинг хабарига кўра “Эвертон” ҳатто Премьер лигага ҳам шикоят қилмоқчи бўлган. Лекин “Юнайтед”нинг кечирим сўраши вазиятни юмшатишга ёрдам бериши мумкин.\nШу билан биргаликда "қизил иблислар" "ирискилар"нинг чап қанот ҳимоячиси Лейтон Бейнсни олишни хоҳлашаётганлиги маълум, бироқ энди “Манчестер Юнайтед” жамоасидагилар ўйинчини катта пул эвазига олишлари мумкинлигини тушунишди.\nМанба\t: fapl.uz


Рим мэри ҳукуматдан шаҳарга бошқа муҳожирларни қўймасликни сўрамоқда\n08:35 / 14.06.2017\nРим мэри Виржиния Ражи Италия ҳукуматига шаҳарга келаётган янги муҳожирларни қабул қилишни тақиқлаш чақириғи билан мурожаат қилди.\nУ ҳукуматга мурожаатини Facebook’даги саҳифасида чоп этди.\n"Рим кучли миграция босимига учрамоқда. Биз бундай тарзда давом эттира олмаймиз. Мен бир неча кун аввал Рим префектига Италия ички ишлар вазирлигини янги муҳожирларни қабул қилишга тақиқлов киритишга чақиришини сўраб мактуб юборганман", деб ёзди Ражи.\nАёл мэрнинг айтишича, янги муҳожирлар келиши шаҳардаги ижтимоий кескинликни оширади. Шунинг учун қочқинлар учун янги бошпаналар қуриш ҳақида ҳатто ўйламаслик керак.\nАввалроқ Польша ташқи ишлар вазири Конрад Шиманьский Европа иттифоқи судида Варшаванинг ЕИ квоталари бўйича қочқинларни қабул қилмаслик ҳуқуқи учун курашишга тайёрлигини билдирганди. Чехия ташқи ишлар вазири Лубомир Заоралек эса Европа Иттифоқининг қочқинларни қабул қилиш квоталарини "хўжакўрсинлик" деб атаганди.\nНадаль Римда саккизинчи совринни ютиб олди ва ўз рекордини янгилади\n08:53 / 21.05.2018\nУрганчдан Римга илк бор тўғридан-тўғри мунтазам рейслар йўлга қўйилди\n16:57 / 03.04.2018


Нөкисли Казбек Жалалов FLEX программасы бойынша оқыўын АҚШта даўам еттирмекте – Kar24.uz\n02.10.2021 1332 views0\nFLEX (Future Leaders Exchange Program) программасы бойынша көпшиликтиң хабары болса керек. Ол мектеп оқыўшылпрына АҚШта жасап, тәлим алыў имканиятын береди. ҳар жылы бизиң елимизден де бул программаны қолға киргизип АҚШта оқып атқан жерлеслеримиз де бар. Казбек Жалолов әне усындай жеңымпазлврымыздан бири. Оның бул программа бойынша пикирлерин итибарыңызға усынамыз.\n“Мен Жалалов Казбек, Нөкис қаласындағы 37-санлы қәнигелестирилген улуўма билим бериў мектебиниң оқыўшысыман. Хазирги ўақытта Америка Қурама Штатларында болып, өзимниң оқыўымды даўам еттирип атырман.\nАмерикада билим алыў өмиримде ең үлкен жетискенлигим болып есапланады, ҳәмде тәжирийбе алмасыў бойынша программа көзиме түсти. Егерде адамдың алдында сондай имканият турса, ол не ислеп болмасын оған жетысыўге умтылады. Көп ўакыт сол программа бойынша оқыдым, сорадым, хам ахыры озимди сол программада сынап көриўге ниет еттим. Қатнасыўшыларды сайлаў процессы жүдә узақ болды, ҳар бир адамды сынап, тексерип ҳамде интервьюлар өткезип болғансоң туўры келетуғын қатнасыўшылар таңлап алынды.\nFLEX (Future Leaders Exchange Program) программасы АҚШ билим бериў Бюросы ҳәмде АҚШтың мәденият Госдепартаменты тәрепинен қаржыландырылып дүнья жүзи бойынша нешше мың балаларды қоллап куўатлап, оларды улуўма-билим бериў мектебине жайластырып, америкалық шаңарақта жазап көриўге имканият береди. Бул программада ҳар бир мәмлекетке өзиниң қағыйдалары ҳәмде усыныслары қойылған, ал егерде Өзбекстанға қойылған усынысты айтып өтсек. Бул программада 9, 10, 11 (я болмаса 1чи/ 2чи лицей/коллеж) оқыўшылары қатнасыўға имканияты бар. Хәмде, программада қатнасыў ушын оқыўшы мектепте/колледж/лицейда жақсы бахаларға ийе болып, Инглис тилин жақсы дәрежеде билиўи керек”.\nUzAuto Motors «Lacetti» ишлаб чиқаришни кўпайтирди\nТабиий газ учун тўловлар онлайн тизимга ўтказилмоқда


Анвар қори Турсунов: "Мустабид тузум даврида биз Рамазон сўзини айтишга ҳам қўрқардик" » Ўзбекистон янгиликлари – Zamin.uz\n09-06-2016 | 17:19\nZAMIN.UZ / Жамият / 09 Июн 2016 года1 190\n— Биз аввало ватандошларимизни кириб келган муборак Рамазон ойи билан муборакбод этамиз. Бу ой тинчлик, барака ва меҳр-оқибат ойи бўлишлигини Аллоҳдан сўраймиз, деган сўзларни келтиради "Кун" нашри.Бизнинг Ўзбекистонимизга Аллоҳнинг раҳмати, назари тушган. Юртимизда инсон учун энг катта неъмат ҳисобланмиш тинчлик, хотиржамлик, аҳиллик ва миллатлараро тотувлик қарор топган. Мазкур неъматларнинг бардавомлиги йўлида ташаббус кўрсатаётган Юртбошимизга раҳмат айтамиз. У кишининг 2016 йил 1-июндаги "Рамазон ойини муносиб тарзда ўтказиш тўғрисида"ги Қарорлари жуда катта воқеадир. Биз дунё мамлакатлари ҳақидаги маълумотларни интернет орқали ўқидик. Дунёнинг бирор-бир мамлакатида, ҳатто мусулмон давлатларида ҳам Президент Рамазон ойини муносиб ўтказиш тўғрисида қарор қабул қилмас экан. Ўзбекистонимизда давлат раҳбарининг муқаддас динимизга, мусулмонларга шунчалик ҳурмат-иззат кўрсатаётгани катта неъмат. Буни нафақат уламо ва имом-хатибларимиз, балки халқимиз ҳам теран англаяпти.Муҳтарам Президентимизнинг қароридаги алоҳида бандларда Рамазон ойининг асл ғояси ўз аксини топган. Бу ойда бажарилиши керак бўлган ишлар белгилаб қўйилган. Имом Бухорий ривоят қилган ҳадисда «Пайғамбаримиз (с.а.в.) бу ойда кучли бўрондан ҳам сахий бўлиб кетар эдилар» дейилган. Мазкур қарорда айнан шу ғоя мужассам бўлганки, бу юртимизда истиқомат қилувчи барча мусулмонларни хурсанд қилди. Қарор натижасида мутасадди ташкилотлар бизга ғамхўрлик қилишмоқда. Муборак ойни тинч-хотиржам ўтишида барча ўз масъулиятини ҳис қилмоқда. Ёши улуғ отахонларимизнинг соғлиғидан хабардор бўлиб туриш учун тиббиёт ходимлари ҳам жалб этилмоқда. Қани айтингчи, яна қаерда бундай шароитлар яратилган?Ҳозир Рамазон арафасида турибмиз. Биз ҳар куни халқимизнинг тўйларида, маъракаларида юрамиз. Бу қарордан ҳамма хурсанд эканини кўриб, билиб турибмиз. Айниқса, нуроний отахон ва онахонларимиз шукрона айтишмоқда, дуо қилишмоқда.Мустабид тузум даврида биз Рамазон сўзини айтишга ҳам қўрқардик. Қаранг, биз бир ой давомида телевидение орқали Рамазон ойининг фазилатлари ҳақида халқимизга маълумот бериш имконига эга бўляпмиз. Бундан ҳаммамиз, айниқса, халқимиз жуда хурсанд.Мен яқинда деҳқонлар билан суҳбатлашдим. Улар бу йилги ҳосил ўтган йилгидан юз баробар кўп эканини айтишди. Бу Аллоҳнинг бизга берган неъмати. Иншооллоҳ, бир ой давомида мана шу мавзуларда халқимиз билан суҳбат қурамиз.Мустақилликка эришганимизга 25 йил бўлди. Илгари деярли қорилар йўқ эди. Таровиҳ намози учун хориждан қори олиб келинар, чала хатми Қуръон бўларди. Бугунги кунда ўзимизнинг мадрасаларда, Ислом университети ва институтида етишган, диний ва дунёвий илмларни пухта эгаллаган, махсус гувоҳномага эга бўлган қориларимиз юртимиз масжидларида таровиҳ намозларини ўтказиб келмоқда.Яна бир фикрни алоҳида айтишим зарур. Ҳозирда дунё уламолари Ўзбекистонда камол топаётган қорилар кўп жабҳаларда бошқа мамлакатлардаги қорилардан устун эканликларини эътироф этмоқда.Умид қиламизки, Ўзбекистон мусулмонлари идораси томонидан берилган тавсия ва кўрсатмалар асосида таровиҳ намозларимиз гўзал кўринишда ўтказилади. Намозлар вақтида эҳтиёжманд, жисмоний имконияти чекланган инсонларга ёрдам бериш ҳар биримизнинг инсоний вазифамиз эканлигини уқтириб боришга ҳаракат қиламиз.Яқинда Фарғонага бордим. Чекка қишлоқлардан бирида жойлашган «Муборак» жомеъ масжидида бўлдик. Жуда гўзал, ҳамма шароитлар яратилган, файзли масжид экан. Айтмоқчи бўлганим, юртимизнинг энг чекка, тоғли ҳудудларида жойлашган масжидларда яратилган шароитлар шаҳардагидан асло кам эмас. Бу ҳам давлатимизнинг мусулмонларга кўрсатаётган эҳтиромининг рамзидир.Юртимизда диний эркинлик таъминланган. Эркинлик биринчи навбатда масъулият деганидир. Биз ислом динининг тинчлик, аҳиллик ва меҳр-оқибат дини эканлигини англаб етаверсак баракотлар бундан ҳам зиёда бўлаверади.Рамазон ойининг Лайлатул-қадр кечасини ўтказиш учун бир гуруҳ юртдошларимиз умра сафарига борадилар. Улар муборак кечада Ватанимиз, халқимиз ҳақига дуо қилиб келадилар. Бу ҳам улуғ неъмат. Бир пайтлар ҳаж, умра каби сафарлар ота-боболаримиз учун ушалмас орзу бўлган. Жорий йилнинг ўзида минглаб юртдошларимиз умрага боришди. Яқинда бўладиган ҳаж сафарига ҳам катта тайёргарлик кўрилмоқда. Барча ташкилий ишлар амалга оширилди. Буларнинг барчаси Юртбошимизнинг ғамхўрлиги натижасида бўлаётганини алоҳида таъкидлашимиз лозим.«Ўзбекистон овози» мухбири Темур АЪЗАМ ёзиб олди.\nЎқишни тавсия қиламиз Рамзон Қодиров 1 ой давомида дамашқликларга бепул саҳарлик ва ифторлик улашади


Атамбаев: Москва ҳам, Вашингтон ҳам Қирғизистон президенти ким бўлишини ҳал қилмайди\n11:21 / 20.02.2017\nҚирғизистон президенти Алмазбек Атамбаев Euronews телеканалига берган интервьюсида Россия президенти Владимир Путин ўз ташрифи давомида Кремль учун мақбул бўлган президентликка номзод кўрсатиши ҳақидаги маълумотни “бемаъни” деб атади.\n“Бу ҳақда баъзи бир сиёсатчилар гапирмоқда, айнан улар мамлакатни шундай бемаъни ҳолатга келтириб қўйишди. Қирғизистон ўз қўшниларига қарам эди, улар газ, электр энергиясини етказиб беришни тўхтатиб қўйишлари ҳамда чегараларни ёпиб қўйишлари мумкин эди. Биз бугун умуман бошқа давлатмиз. Владимир Путин бунинг учун ташриф буюрмаяпти. Бизда муҳокама қиладиган масалалар етарлича. Ким президент бўлишини эса Москва ҳам, Вашингтон ҳам ҳал қилмайди. Менга ишонишингиз мумкин. Бу эндиликда бошқа мамлакат, бошқа халқ. Биз ўз масалаларимизни ўзимиз ҳал қиламиз”, - дея қўшимча қилиб ўтди Алмазбек Атамбаев.\nМаълумот учун, Россия президенти Владимир Путин Қирғизистонга февраль ойи охирида ташриф буюриши кутилмоқда.


Дификлир – medu.uz – Дорилар ҳақида маълумотлар ўзбек тилида\nHome Йўриқномалар Дификлир\nСавдо номи: Дификлир\nХалқаро патентланмаган номи: фидаксомицин\n1 та таблетка таркиби\nФидаксомицин – 200 мг\nМикрокристалл целлюлоза – 76,7 мг; ўта желатинланган крахмал – 40,0 мг; гидроксипропилцеллюлоза – 16,0 мг; бутилирланган гидрокситолуол – 0,3 мг; натрий крахмал гликоляти – 14,0 мг, магний стеарат – 3,0 мг; Опадрай® II Оқ 85G18490 – 10 мг қобиғи: поливинил спирти (44,000%), титан диоксиди (20,150%), тальк (20,000%), полиэтиленгликоль (12,350%), лецитин (сояли) (3,500%) дан иборат.\nТаърифи: Капсуласимон шаклли, плёнка қобиқ билан қопланган, оқ ёки деярли оқ рангли, бир томонида “FDX” ва иккинчи томонида “200” гравировкаси бўлган таблеткалар.\nФармакотерапевтик гуруҳи: диареяга қарши, ичак яллиғланишига/инфекцияга қарши воситалар, антибиотиклар.\nАТХ коди: А07АА12\nФидаксомицин макроциклик антибактериал препаратлари гуруҳига мансуб антибиотикдир.\nФидаксомицин бактерицид таъсирга эга ва бактерияларнинг РНК-полимеразаси орқали амалга ошириладиган РНК синтезини ингибирлайди. У рифампицинни таъсир қилиш соҳасидан фарқли соҳада РНК-полимеразани таъсир қилишига тўсқинлик қилади. Клостридийларнинг РНК-полимеразаси таъсирини бостирилиши E.coli ферментини бостириш учун зарур бўлгандан 20 марта паст концентрацияда (20 мкМ билан солиштирилганда 1 мкМ) юз беради, бу қисман фидаксомицинни яққол специфик таъсирини тушунтириб беради. Фидаксомицин in vitro C. difficile ни спора ҳосил қилишини ингибирлайди. In vitro олинган маълумотлар фидаксомицин учун вақтга боғлиқ бактерицид самарани характерли эканлигини кўрсатади ва минимал бостирувчи концентрациядан (МБК) ошадиган концентрацияга эришадиган вақт клиник самарадорликни олиндан айтиб берувчи энг яхши кўрсаткич бўлиши мумкин.\nФидаксомицин маҳаллий таъсир кўрсатувчи дори препарати бўлиб ҳисобланади, у тизимли инфекцияларни даволаш учун қўллаш мумкин эмас. Шунинг учун клиник чегара кўрсаткичини аниқлаш долзарб эмас. Фидаксомицин ва C. difficile учун популяцияни ёввойи турини орттирилган чидамлиликдаги штаммлардан ажратувчи эпидемиологик ажратувчи нуқтаси ≥1,0мг/л ни ташкил қилади.\nМикробга қарши таъсир доираси\nФидаксомицин C. difficile га нисбатан бактерицид самарага эга, таъсир доираси тор микробларга қарши дори препарати ҳисобланади.\nФидаксомицин C. difficile га нисбатан МБК90 0,25 мг/л ни, унинг фаол метаболити ОР-1118 нисбатан эса 8 мг/л ни ташкил қилади. Грамманфий организмлар фидаксомицинга сезгир эмас.\nИчак флорасига таъсири\nТадқиқотларда фидаксомицин билан даволаш Clostridium difficile чақирган инфекция бўлган пациентлар ахлатидаги бактероидлар ва микробиотларнинг асосий компонентларини концентрациясига таъсир кўрсатмаслиги аниқланган.\nЧидамлиликни ривожланиш механизми\nФидаксомицинга нисбатан чидамлиликни ўтказиш агентлари номаълум. Антибиотикларни ҳар қандай бошқа синфларига, шу жумладан β-лактам антибиотиклар, макролидлар, метронидазол, хинолонлар, рифампицин ва ванкомицинларга нисбатан кесишган чидамлилик аниқланмаган. Фидаксомицинга нисбатан сезувчанликни пасайиши РНК-полимеразани специфик мутациялари билан ассоциацияланган.\nКлиник тадқиқотларда даволаш тугаганидан кейин 30 кун давомида касалликни қайта пайдо бўлиш тез-тезлиги иккиламчи якуний нуқта сифатида қаралган. Касалликни қайта пайдо бўлиш тез-тезлиги (шу жумладан қайталанишлар) фидаксомицин билан даволашда (ИИ ((ишончлилик интервали) 95% бўлганда [-16,8%-6,8%]) 26,0% билан солиштирилганда 14,1%) аҳамиятли даражада паст бўлган.\nШунга қарамай, ушбу тадқиқотларнинг дизайни янги штамм билан инфекцияланиши бартараф қилинишини исботлаш имконини бермаган.\nОдамларда биокираолишлиги бўйича маълумотлар йўқ. Катта соғлом кўнгиллиларда\n200 мг фидаксомицинни қабул қилингандан кейин Сmax тахминан 9,88 нг/мл ни, AUC0-t– соатига 69,5 нг/мл ни ташкил қилади, бунда Тmax 1,75 соатни ташкил қилади. C. difficile инфекцияси бўлган пациентларда фидаксомицин ва унинг асосий метоболити –ОР-1118 қон плазмасидаги максимал концентрациясини ўртача қиймати катта соғлом кўнгиллилардаги коцентрациясидан 2-6 мартага ошади. 200 мг фидаксомицинни ҳар 12 соатда 10 кун давомида қабул қилингандан кейин фидаксомицин ва ОР-1118 қон плазмада жуда кам тўпланиши аниқланган.\nФидаксомицин ва ОР-1118 қон плазмасидаги Сmax ёғ миқдори кўп бўлган овқат билан бир вақтда қабул қилингада оч қоринга қабул қилингандаги билан солиштирилганда 22% ва 33% га мувофиқ кам бўлган, аммо AUC0-t кўрсаткичи солиштирарли даражада бўлган. Фидаксомицин ва ОР-1118 метаболити P-gp учун субстрат бўлиб ҳисобланади.\nОдамларда фидаксомицинни сўрилишини чекланганли сабабли тақсимланиш ҳажми номаълум.\nФидаксомицинни тизимли сўрилиш даражаси паст бўлганлиги сабабли метаболитларни қон плазмасида кенгайган таҳлили ўтказилмаган. Асосий метаболити ОР-1118 изомой кислотаси эфирини гидролизи натижасида ҳосил бўлади. Метобализмни in vitro текширишлари ОР-1118 ҳосил бўлиши цитохром Р450 тизими ферментларига боғлиқ эмаслигини намойиш қилган. Ушбу метаболит шунингдек микробларга қарши таъсирга эга.\nIn vitro фидаксомицин цитохром Р450 ферментларини фаоллаштирмайди ва ингибирламайди.\n200 мг фидаксомицин бир марта қабул қилгандан кейин дозанинг энг катта қисми (92% дан кўпроғи) аҳлат билан фидаксомицин ёки унинг метаболити ОР-1118 (66%) кўринишида чиқарилган. Фидаксомицинни тизимли қон оқимидан асосий чиқарилиш йўллари таърифланмаган. Фидаксомицин сийдик орқали оз миқдорда (<1%) чиқарилади. Одамларни сийдигида ОР-1118 жуда кам концентрацияларда аниқланган, фидаксомицин сийдикда аниқланмаган. Фидаксомицинни ярим чиқарилиш даври тахминан 8-10 соатни ташкил қилади.\nКекса ёшли одамларнинг қон плазмасида (≥65 ёш) фидаксомицинни юқорироқ концентрациялари аниқланган. Фидаксомицин ва ОР-1118 концентрациялари ≥65 ёшдаги пациентларда <65 ёшдаги пациентлар билан солиштирилганда тахминан 2 марта юқори бўлган. Ушбу фарқ клиник аҳамиятли ҳисобланмайди. Тадқиқотларни 3 босқичида олинган маълумотлар анамнезида сурункали жигар касалликлари (цирроз) бўлган пациентларнинг қон плазмасида фидаксомицин ва ОР-1118 ни қон плазмасидаги ўртача концентрацияси цирроз билан касалланмаган пациентларга қараганда тахминан 2 ва 3 мартага мувофиқ равишда юқори бўлган. Чекланган маълумотлар қон плазмасида фидаксомицин ёки ОР-1118 концентрацияларини буйрак фаолияти пасайган пациентларда (креатинин клиренси минутига < 50 мл) ва буйрак фаолияти нормал бўлган пациентларда (кретинин клиренси минутига ≥ 50 мл) сезиларли фарқи йўқлигини кўрсатди.\nЧекланган маълумотларни жинси, тана вазни, ва ирқи каби омилларни фидаксомицин ёки ОР-1118 қон плазмасида конценрациясига бўлган таъсирини йўқлигини кўрсатади.\nКатталарда диарея билан ассоциацияланган Clostridium difficile, шунингдек C. difficile чақирган инфекцияларни даволашда қўлланади.\n– Фидаксомицин ва препаратнинг бошқа компонентларига ўта юқори сезувчанлик.\n– болаларда қўллаш мумкин эмас.\nОвқат билан бир вақтда ёки овқатланишдан қатъий назар қабул қилиш мумкин.\nКатталар ва кекса ёшли одамлар (≥65 ёш)\nТавсия қилинадиган доза кунига 2 марта (ҳар 12 соатда) 10 кун давомида 200 мг ни (бир таблетка) ташкил қилади.\nДозани тўғрилаш зарурати йўқ. Ушбу гуруҳ пациентларда қўллаш бўйича чекланган клиник маълумотларни мавжудлиги сабабли, оғир буйрак етишмовчилиги бўлган пациентларда Дификлирни эҳтиёткорлик билан қўллаш керак.\nДозани тўғрилаш зарурати йўқ. Ушбу гуруҳ пациентларда қўллаш бўйича чекланган клиник маълумотларни мавжудлиги сабабли, ўртача ёки оғир даражали жигар етишмовчилиги бўлган пациентларда Дификлирни эҳтиёткорлик билан қўллаш керак.\nДификлирни хавфсизлик профили клиник тадқиқотларни 3 босқичида C. difficile чақирган инфекцияси бўлган 564 пациентни фидаксомицин билан даволанишни баҳолашдан олинган маълумотларга асосланган.\nДаволаш билан боғлиқ энг кўп тарқалган ножўя реакцияларга қусиш (1,2%), кўнгил айниши (2,7%) ва қабзият (1,2%) киради.\n1-жадвалда C. difficile чақирган инфекцияларни даволаш учун фидаксомицинни кунига икки марта қўлланиши билан боғлиқ нохуш реакциялар келтирилган бўлиб, ва камида икки пациентда улар ҳақида хабар берилган. Нохуш реакциялар аъзолар тизими синфи бўйича келтирилган.\nНохуш реакцияларнинг тез-тезлиги қуйидаги тарзда аниқланади: жуда тез-тез (≥1/10); тез-тез (≥1/100 ва <1/10); тез-тез эмас (≥1000 ва <1/100); кам (≥1/10000 ва 1/1000); жуда кам (<1/10000), номаълум (мавжуд бўлган маълумотларга асосида баҳолаш мумкин эмас). Нохуш реакциялар тез-тезлиги кўрсатилган чегарада жиддийликни камайиб бориш тартибида тақдим қилинган.\n1-жадвал: Нохуш реакцияларни MedDRA аъзолари тизими синфи бўйича қисқача маълумот\nMedDRA бўйича аъзолар тизими синфи Тез-тез учрайдиган реакциялар Тез-тез учрамайдиган реакциялар Тез-тезлиги номаълум\nИммун тизими томонидан бузилишлар тошма, қичиш ўта юқори сезувчанлик реакциялари (ангионев-ротик шиш, диспноэ)\nМоддалар алмашинуви ва овқатланишни бузилиши иштаҳани пасайиши\nНерв тизими томонидан бузилишлар бош айланиши, бош оғриғи, дисгевзия\nМеъда-ичак йўллари томонидан бузилишлар қусиш, кўнгил айниши, қабзият қоринни дам бўлиши, метеоризм, оғизни қуриши\nЖигар ва сафро чиқариш йўллари томонидан бузилишлар Аланинаминотрансфераза даражаси-ни ошиши\nДозани ўткир ошириб юборилиши ҳолатлари аниқланмаган.\nФидаксомицин Р-гликопротеин учун субстрат ҳисобланади ва Р-гликопротеин ичакда суст ёки ўртача ингибитори бўлиши мумкин.\nСоғлом кўнгиллиларга Р-гликопротеин ингибитори циклоспорин А ни ва Дификлир препаратини бир марталик дозасини бирга юбориш фидаксомициннинг Сmax ва AUC (Area Under the Curve – фармакокинетик эгри чизиғи остидаги майдон) қийматини 4 ва 2 мартага мувофиқ ошишига ва унинг асосий метаболити ОР-1118 ни Сmax ва AUC қийматини 9,5 ва 4 мартага мувофиқ ошишига олиб келган. Концентрацияни бундай ушбу ошишини клиник аҳамияти номаълумлиги сабабли Р-гликопротеиннинг циклоспорин, кетоконазол, эритромицин, кларитромицин, верапамил, дронедарон ва амидарон каби кучли ингибиторлари билан бирга қўллаш тавсия қилинмайди. Дификлирни 200 мг дозада кунига 2 марта қабул қилинганда дигоксиннинг тизимли қон оқимидаги концентрациясига клиник аҳамиятсиз таъсир кўрсатади. Шунга қарамасдан дабигатран этексилат каби янада пастроқ биокираолишликка ва ичакда Р-гликопротеинни бостирилишига кўпроқ сезувчан Р-гликопротеинни учун субстратларга яққолроқ таъсирини истисно қилиш мумкин эмас.\nЎта юқори сезувчанлик реакциялари, шу жумладан ўткир ангиневротик шиш ҳақида хабар берилган.\nЧекланган клиник маълумотларни мавжуд туфайли фидаксомицин оғир даражаси буйрак етишмовчилиги бўлган пациентларда ёки ўртача ёки оғир даражаси жигар етишмовчилиги бўлган пациентларга эҳтиёткорлик билан қўланиши керак.\nЧекланган клиник маълумотлар мавжудлиги туфайли, фидаксомицин C. difficile чақирган сохта мембраноз колити фульминант ёки ҳаётга хавф туғдирувчи инфекцияси бўлган пациентларда эҳтиёткорлик билан қўлланиши керак.\nПрепаратни ичакни ёндош яллиғланиш касалликлари бўлган пациентларда қўллаш бўйича маълумотлар йўқ. Бундай пациентларда фидаксомицинни сўрилишини ошиши ва тизимли нохуш реакцияларни ривожланишини потенциал хавфи сабабли эҳтиёткорлик билан қўллаш керак.\nПрепаратни Р-гликопротеиннинг циклоспорин, кетоконазол, эритромицин, кларитромицин, верапамил, дронедарон ва амидарон каби кучли ингибиторлари билан бирга қўллаш тавсия қилинмайди.\nФидаксомицинни 18 ёшдан кичик болаларда қўллашнинг хавфсизлиги ва самарадорлиги аниқланмаган. Маълумотлар йўқ.\nКаламушларда ўтказилган тадқиқотлар натижаларига асосан, фидаксомицин фертилликка таъсир кўрсатмаган.\nҲомиладор аёлларда фидаксомицинни қўллаш бўйича маълумотлар йўқ. Ҳайвонларда ўтказилган тадқиқот натижалари репродуктив тизими аъзоларига токсик таъсири нуқтаи назаридан бевосита ёки билвосита токсик таъсири борлигини кўрсатмаган. Эҳтиёткорлик чоралари сифатида Дификлир препаратини ҳомиладорлик вақтида қўллашдан сақланган маъқул. Фидаксомицин ва унинг метаболитлари кўкрак сути билан чиқарилиши номаълум. Фидаксомицинни тизимли қон оқимидаги паст концентрацияси туфайли, янги туғилган чақалоқларга ёки эмизикли чақалоқларга нисбатан бирон-бир таъсирини тахмин қилинмаслигига қарамай, чнги туғилган чақалоқларга ёки эмизикли чақалоқлар учун хавфни борлигини истисно қилиш мумкин эмас. Эмизишни тўхтатиш ёки Дификлир препарати билан даволашни бекор қилиш/тўхтатиб туришга нисбатан қарорни бола учун эмизиш зарурлигини ва аёл учун даволашдан бўлган фойдани ҳисобга олган ҳолда қабул қилиш керак.\nДификлир механизмларни ҳайдаш ва бошқариш қобилиятига таъсир қилмайди.\n10 таблеткадан поливинилхлорид плёнка ва алюмин фольгали билстерда.\n2 ёки 10 блистердан қўллаш бўйича йўриқномаси билан бирга картон қутига жойланади.\n3 йил. Ўрамида кўрсатилган яроқлилик муддати тугагандан кейин препарат қўлланмасин.


PressReader - Qishloq Hayoti (Village Life): 2018-07-19 - Набототнинг ажиб олами\nНабототнинг ажиб олами\n“Фаол тадбиркор — ижодкор нигоҳида” танловига\nQishloq Hayoti (Village Life) - 2018-07-19 - News - Ҳулкар ТЎЙМАНОВА, журналист.\nТувакда кўкариб турган гулни кўрганда шакли қандай бўлишидан қатъи назар, қараб кайфиятингиз кўтарилади. Табиатнинг ажиб мўъжизаси. Агар гулнинг “кўнгли”га йўл топа олсангиз, у соат ва кун сайин гуркираб ўсади. Қалби гўзалликка, нафосатга ташна инсон гул экади, бута кўкартиради, боғ яратади, бундан кишиларни баҳраманд қилгиси келади. Ўз ҳовли-жойида, катта ер майдонида ана шу эзгу иш билан шуғулланаётган замондошларимизни Тошкент туманининг Ҳасанбой қишлоғида ҳам учратасиз.\n“Баҳор гуллари” боғ марказига кирган киши дафъатан шошиб қолади. Жазирама ёз офтобидан ҳимоялаш учун ўсимликларнинг устига сетка тутилган. Каттакичик тувакларда ўсаётган наботот хилларига ҳаво, ҳарорат, меҳр етарли. Боғнинг умумий майдони 2 гектар. Йўлаклар бўйлаб айлансангиз, бирбиридан антиқа ўсимликларни кўрасиз. Ҳар битта турга мансуб ўсимликнинг паспорти мавжуд. Тадбиркорлар хорижий давлатлардан келтирилиб, Ўзбекистон иқлимига мослаштирилаётган ўсимликларни 8 туркумга ажратишган: дарахтлар, нинабарглилар, буталар, мевалилар, атиргуллар, лианлар, пальмалар, кўп йиллик ўсимликлар. Ўзига хос шакли, турлича япроқлари, гули билан бирбиридан фарқланувчи манзарали бу ўсимликларни бизнинг иқлим ша- роитимизга мослаштириш осон эмас.\n– “Баҳор гуллари” бундан 20 йил муқаддам кичкина гул дўкони сифатида ўз фаолиятини бошлаган эди, – дейди унинг раҳбари Наргиза Усмонова. – Кейинчалик гулларни кўкартириб кўпайтириш, мижозларга тақдим этиш ғояси туғилди. Ер майдонини расмийлаштириб, гул турларини кўпайтирдик. Маҳаллий шароитда ўстириладиган гул навларидан ташқари хорижий давлатларда ўсадиган қимматбаҳо наботот хилларини ҳам олиб кела бошладик. Бозорда ўз ўрнимизни топдик. Ҳозир буюртмаларимиз оз эмас. Ташкилот, корхоналарга 700 хилдан зиёд маҳсулотларимизни тақдим этяпмиз. Нинабарглиларга қизиқувчилар кўп. Боғимизда унинг 10 дан зиёд хили мавжуд. Киви, қайин, эман, каштан, магнолия, чинор дарах- тлари, барбарис, сирен, олеандра буталари, гейхерелла, мискантус каби кўп йиллик ўсимликларни парвариш қилиш натижасида ўзига хос хусусиятларини билиб олдик. Аҳолидан тушадиган буюртманинг яна бир шакли – ландшафт дизайни билан ҳам шуғулланмоқдамиз. Эрта баҳордан кеч кузга қадар боғимизда иш жараёни қизғин кетади. Фақат қиш ойларида совуққа чидамсиз флора вакилларини иссиқхонага жойлаймиз.\nЎсимлик – тирик организм, унга меҳр ва эътибор зарур. Боғни макон айлаган бута ва дарахтларга ёз жазирамасида яна ҳам кўпроқ парвариш керак. Уларни тезтез суғориб туриш талаб қилинади. Акс ҳолда иссиқ салбий таъсир кўрсатади. “Баҳор гуллари” боғ маркази агрономи Эркин Нажимовнинг қўли қўлига тегмайди. Офтобдан сақланиш учун бошига оқ рўмол танғиб олган бу киши 5 нафар йигитни ўсимлик парваришига жалб этган.\n– Уй олди, ишхона яқин бўлса, вақт йўқотмас экансиз. Қўлимиздан келадиган иш, бандлигимиз таъминланди, ойлик маош чакки эмас. Сув насос орқали чиқарилади. Бир сидра суғорилган бутани кейинги марта суғор- гунча уч кун ўтади. Кўриб турганингиздек, Италия, Польша, Ҳиндистон, Голландиядан келтирилган ўсимликларни навбати билан суғорамиз. Вақтивақти билан муайян миқдорда минерал ўғит солинади. Буюртмачилар келса, ҳар бир ўсимликни қандай парвариш қилиш бўйича маълумот берамиз, – дейди Эркин ака пешонасидаги терни артиб.\n“Баҳор гуллари” боғ марказида мавсумий ҳолатга қараб 2030 нафар кишининг иш билан бандлиги таъминланмоқда. Буюртмачилар талабэҳтиёжига қараб, 8 турдаги хизмат кўрсатилади: ландшафт дизайнида индивидуал услуб, кўкаламзорлаштириш ва ободонлаштириш лойиҳалари, комплекс тарздаги ландшафт лойиҳаси, боғ парвариши, агротехник тадбирларга кўмаклашиш, яроқсиз ҳолга келиб қолган дарахтларни қўпориб ташлаш, кичик меъморий шакл вужудга келтириш, сунъий майса ўрнатиш. Бирбирини тўлдирувчи ва бири иккинчисига ўхшаш жараёнда буюртмачининг хоҳишистаги инобатга олинади.\n“Баҳор гуллари” боғ маркази тасарруфидаги ер майдони 2016 йилдан бошлаб янада кенгайтирилди. Қибрай туманининг Байтқўрғон қишлоғида 16 гектарлик боғ яратилди. Бу ерда 270 хил ўсимлик парвариш қилинмоқда.\n– Хорижий мамлакатлардан келган наботот хиллари юртимиз иқлим шароитига мослаштирилмоқда, – дейди бош директор Баҳодир Мақсудов. – Бу осон эмас. Аммо хорижлик ҳамкасбларимиз берган кўрсатмага мувофиқ иш тутаётганимиз туфайли барча ўсимликлар бир текис ривожланмоқда. Ҳаво, тупроқ, сув, ўғит – ҳаммасидан ўрни ва меъёрида фойдаланиш ҳар қандай ўсимликнинг “тили”ни топишда қўл келади.\nХалқимизда “Қарасанг, боғ унар”, “Боғни боқсанг боғ бўлар, ботмон дахсар ёғ бўлар” деган нақллар бор. Ниҳолни қадасанг, бир кун келиб соя берадиган дарахтга айланувчи юртимизда гулбуталарни кўпайтиришни, бунинг ортидан ҳам ўзига, ҳам халқига манфаати тегишини ўйлаётган боғ маркази тадбиркорларига тасанно, дегингиз келади. Пайғамбаримиз Муҳаммад саллоллоҳу алайҳи вассаллам “Қайси бир мусулмон бир кўчат экса ёки бирор зироат қилса, ундан қушми, инсонми, ҳайвонми еса, албатта, унинг учун бундан садақа ҳосил бўлур” деб марҳамат қилганларки, бу биз ҳикоя қилган тадбиркорлар фаолиятига айнан мосдир.


Kutubxona - Said Anvar. Oloviddin (hajviya) / Kiril\nSiz shu sahifadasiz: Said Anvar. Oloviddin (hajviya) / Kiril\nАсар номи Оловиддин (ҳажвия)\nОдам деганлари хўп ажойиб маҳлуқ-да! Ундаги туйғуларнинг кўплигини айтинг. Улардан бири, масалан, мақтанчоқлик. Ажойиб дейсизми, ғаройиб дейсизми, ишқилиб бир туйғу-да. Ўзини одам деб атовчи жонзот борки, ҳаммасида ҳам бу туйғудан унча-мунча топилади. Бир нарсани еган, ичган, кийган, олган, минган, кўрган ва ҳоказо, янгилик бўлган бўлса бас, дарров атрофга аланглаймиз. «Ие! Шунақами?! Вой! Байбай-бай, эшитмай қолганимизни қаранг! А?! Қойил! Йўғ-е?!» деган хитобларни шунақанги яхши кўрамиз, уларни шунақанги маза қилиб эшитамиз, дунёда бундан ортиқ ҳузур йўқ!\nОловиддин ака ўзи яхши одам — яқинда қамоқдан чиқди. Аслида қамалмасдиям. Қўшниси Милтиқбойда ҳам бўлган мақтанчоқлик сабаб бўлди. Шаҳардан туман маданият уйига қатнаб ишловчи Чаманхон отлиқ жонон бор эди. Оловиддин ака у билан «учрашиб» турарди. Буни Милтиқбой тушмагур тушида олтин топиб олган жиннидай, Чаманойнинг эрига мақтаниб айтибди-да! Эри ўз навбатида Оловиддин акага мақтанибди: «У қилиб, бу қилиб юбораман, палончибой мени акахоним бўладилар!» Оловиддин акани «у, бу» қилишолмади, аммо Милтиқбойга қийин бўлди: ўнг оёғини силтаб босадиган, чап кўзини ўйнатиб турадиган бўлиб қолди.\nОловиддин акага эса жин ҳам урмади. Тўғри, икки йилми, уч йилми қамалиб чиқди, аммо кечаги куни машина олди. О! Ана машина! Дарвозасининг олдига чиқариб қўйиб роса уч соат ювди — мақтанчоқлик деганлари қамоқхонада ҳам қолмас экан-да. Артди, ярим соат. Машина ярақлаб кетди. Аммо аканинг кўнгли тўлмади: «Во! Муборак бўлсин! Xўроз йигитлар машинаниям хўрозини минаркан-да!» деб юракдан айтиладиган хитоблар қани?\nОхорли костюм-шимини кийиб, галстукларини тақиб рулга ўтирдилар. Қаламнинг тили бўлганда, «Машинанинг Оловиддин акага, у кишининг машинага ярашганини қаранг!» дер, буни қаҳрамонимиз ҳам эшитган бўларди, афсуски... Xўп, қаламда забон йўқ экан, аммо одамларда-чи, одамларда, тиллари узилиб тушганми? Туман марказини кесиб у ёққа ўтишди, бу ёққа ўтишди — бирор хитоб йўқ. Ақалли эътибор бериб қарашиб, қойил дегандай қош ҳам қоқиб қўйишмайди!\nМаданият уйининг олдида сигнал бериб тўхташди. Виқор билан машинадан тушиб, эшик томон юришди. Вей, бўлар экан-ку! Собиқ касбдошларидан тўрт-бештаси ўрниларидан туришиб, бўйлаб-бўйлаб қараша бошлашди. Мана ўша ҳайратлару хитоблар: «Оҳ! Зўр нарса экан! Воҳ, ўлиб қоламан! Янгиси чиқибдими?!»\nАммо касбдошлари унга парво ҳам қилишмади. Бўйлашиб ҳамон ҳайратланишда давом этишарди: «Зўр нарса, жонингни берсанг арзиркан!»\nОловиддин ака мағрур бош қимирлатганча ортига ўгирилди ва ҳамкасблари бўйлашаётган томонга боқиб қотиб қолди: машинасининг орқасидаги йўлакчадан, «Замон-замон, бизнинг замон» деган юриш билан бир паризод лов-лов ёниб ўтиб борарди.\nОловиддин ака дардига эртасига даво топди. Зулукдай машинасида туман марказидан ўтиб бораркан, «Оҳ! Қойил! Зўр экан!» деган хитоблар билан кузатиб қолишди. Ёнида Чаманхон ўтиргани учун, бу хитоблар унга қарата айтилаётганини сезса-да, Оловиддин ака ҳузурланарди. Майли-да! Бу ҳузурни ака кечгача давом эттирмоқчи эди, Чаманой зумда режасини чиппакка чиқарди:\n— Оловиддин ака, ҳов анови қарияни кўряпсизми? — деди у йўл четида арава етаклаб кетаётган чолга ишора қилиб.\nҚаради, таниди, отаси, хўп нима бўпти? Чаманой жим кетаверса бўларди-ку, йўқ:\n— Кечаги куни мана шу бобойнинг ҳам беш минг сўмини олдим! — дея мақтанди.\nСузиб кетаётган машина қўққис тўхтади. Оловиддин ака шитоб билан Чаманойни зўрлаб машинадан туширди-да, гап-сўзсиз жўнаб қолди. Мана, мақтанчоқликнинг оқибати!\nБу воқеани Оловиддин аканинг ўзлари мақтаниш оҳангида сўзлаб бердилар.\n— Ие, туширмасанг бўладими?! — деди у кўзларини катта очиб. — Энам бўлиб қолишига жиндай қолган экан-ку!\n"http://www.kutubxona.com/wiki/index.php?title=Said_Anvar._Oloviddin_(hajviya)_/_Kiril&oldid=11571" dan olindi


Конституция – эркимиз кафолати » “Нуробод” газетаси\nЎзбекистон Республикасининг Конституцияси 1992 йил 8 декабрь куни қабул қилинган бўлиб, у қонунлар мажмуасидир. Унда муқаддас она тилимиз, муборак ислом динимиз, Ватанимиз ҳудуди-ю, сарҳадлари мустақил юртимизда олиб борилаётган одилона давлат сиёсати аниқ белгилаб берилган шу билан бир қаторда ҳар бир ўзбек фуқаросининг ҳуқуқ ва бурчлари ўз аксини топган.\nЎзбекистон Республикаси Конституциясининг қабул қилиниши муҳим сиёсий, ҳуқуқий ҳужжат сифатида жаҳонда янги, суверен, истиқболи порлоқ давлат дунёга келганининг ўзига хос шаҳодатномаси ҳисобланади.\nИнсон ўз ҳаётини борлиққа, унинг қонунларига эътибор бермай ташкил эта олмайди. Шунинг учун ўзини кашф қилишда, ўрганишда унинг хусусиятларини, меъёрини кенгроқ билишга интилади. Конституция атамаси қадимда сиёсий тизим маъносини англатган. Конституция хуқуқий давлатнинг асосий белгиси ҳисобланади. Мустақил Ўзбекистон Республикасининг Конституцияси қадимий қадриятларимизни ўзида мужассам этган ҳолда, ривожланган давлатларнинг тажрибасига таяниб яратилган. Конституцияда жамият тараққиётига туртки берувчи ғоялар ўз ифодасини топади.\nЎзбекистон Республикасининг Конституцияси халқимиз манфаати йўлида хизмат қилади. Асосий қомусимиз ҳатто инсониятни қамраб олган она табиат, ер ости ва ер усти табиий бойликларигача қонун ҳимоясида. Ґозирги кунда ер юзида мавжуд давлатларнинг деярли барчаси ўзларининг Конституциясига эга бўлмаган бир пайтда, миллий рамзлар қаторида тилга олинадиган Конституцияга бизнинг мамлакатимиз ҳам эга эканлиги бахтимиз албатта.\nШу билан бирга, фуқаро-жамият-давлат орасида ўзаро муносабатнинг оқилона ҳуқуқий ечимини белгилаб беради. Асосий қонунимизда демократик ҳуқуқий давлат, адолатли фуқаролик жамиятининг қиёфаси, ўзига хос белги ва хусусиятлари ўз ифодасини топган.\nБош қомусимизда инсоннинг кундалик ҳаётидаги энг муҳим эҳтиёжларини таъминловчи имкониятлар яшаш ҳуқуқи, шахсий дахлсизлик хуқуқи, шахсий манфаатларини ҳимоя қилиш ҳуқуқи, бир жойдан иккинчи жойга эркин кўчиш ҳуқуқи, фикрлаш, эътиқод, виждон эркинликлари ҳуқуқи қонуний йўл билан кафолатланган.\nКонституциямиз қабул қилинганлиги муносабати билан барча зиё масканларида ёшлар онгига сингдириш мақсадида тарғибот ва ташвиқот ишлари олиб борилмоқда. Конституциямизни ўрганишга ҳамда ўз ҳуқуқ ва бурчларини билишга, қонун-қоидаларга риоя қилишга, унинг давлатимиз сиёсатида муҳим ўрин тутишини англашга ва ўрганишга ҳар бир фуқаро мажбурдир.\nКалит сўз: 8 декабрь


11:10 / 09.11.2017\nАҚШ президенти Дональд Трампнинг Пекинга сафари чоғида Хитой ва АҚШ ўртасида имзоланган савдо битимларининг миқдори 280 миллиард долларга етиши мумкин. Бу ҳақда South China Morning Post нашри тегишли ҳужжатлар билан таниш манбаларга таянган ҳолда хабар берди.\nКеча Трамп ташрифи доирасида АҚШ ва Хитой компаниялари 9 миллиард долларлик бир қатор битимларни имзолаганликлари маълум бўлди. Бироқ, газетанинг таъкидлашича, бу ҳақиқатан ҳам катта битимларни имзолашдан олдин ўзига хос «машғулот жараёни» бўлган.\nАгар газета манбалари маълумоти тасдиқланадиган бўлса, у ҳолда Трампнинг Хитойга ташрифи Америка ва Хитой бизнеси учун энг самарали расмий ташрифларидан бирига айланади.\nТаъкидланишича, энг катта битимлардан бирига Хитойнинг China Petroleum and Chemical Corp. давлат корпорацияси ва Америка томони ўртасида Аляскада табиий газ конларини қидириш бўйича келишув айланиши мумкин. Шу билан бирга, Хитойнинг China Investment Corp. суверен инвестиция фонди бу лойиҳа учун молиявий ёрдам ажратиши мумкин. Бундан ташқари, ХХРнинг Bank of China давлат банки ҳам инвесторга айланиши эҳтимолга яқин.\nЭнергетика соҳасидаги яна бир келишув - China National Petroleum Corp. ва Cheniere Energy ўртасида суюлтирилган табиий газни «узоқ муддат давомида етказиб бериш бўйича шартнома»дир.\nШу билан бирга, манбаларнинг хабар беришича, Хитойнинг мобиль телефонлар ва аксессуарлар бўйича энг йирик ишлаб чиқарувчилари бўлган Xiaomi ҳамда Vivo АҚШнинг Qualcomm компанияси маҳсулотларини сотиб олиш бўйича шартнома имзолайди.\nБундан ташқари, Хитойнинг Boeing самолётларини харид қилиши ва ХХРга Tesla автомобилларини импорт қилиш тўғрисида келишувлар имзоланиш учун тайёрланмоқда.\nДональд Трамп АҚШ Хитой


ЦСКА Чемпионлар лигасида ғалати рекорд ўрнатди\n13 декабрь, 2018, 13:51\nТеглар:ЦСКА | УЕФА чемпионлар лигаси\nУлар гуруҳда қолиб кетишди.\nХабарингиз бор кеча Москванинг ЦСКА клуби Чемпионлар лигаси гуруҳ босқич сўнгги турида сафарда "Реал" Мадридни 3:0 ҳисобида мағлубиятга учратди. Эътиборлиси, ушбу жамоаларнинг биринчи даврада Москвада кечган баҳсида ҳам “армиячилар” 1:0 ҳисобида ғалаба қозонишган эди.\nMister Chip тарқатган хабарга кўра ЦСКА шу тариқа кўҳна қитъанинг клублар ўртасидаги энг нуфузли турнири тарихига кирди. Гап шундаки, москваликлар мусобақанинг амалдаги чемпионини икки ўйинда ҳам мағлуб этиб гуруҳда сўнгги ўринда қолиб кетган илк жамоага айланишди.\nРоссия жамоалари бу мавсум еврокубоклар гуруҳ босқичида фақатгина 1 та ғалаба қайд этди\nРоссиянинг еврокубоклардаги 6 клубидан 4 таси қолди\nЦСКА жорий мавсум Чемпионлар лигасида энг ёш таркибда ўйнаган жамоа бўлиб турибди